Nils Axle Kanten

Nils Axle Kanten (født 1976) er en norsk tegneserieskaper, som lager stripetegneserien Hjalmar og enruteserien Firekanta.

 Oppvekst og utdannelse 
Kanten vokste opp i Gausdal og Brumunddal, og studerte på animasjonslinja ved Høgskolen i Volda. 

 Kunstnerisk virke 
Etter studiene jobbet han i fem år som profesjonell tegner og animatør i Oslo, blant annet på Elias-filmene, Trolljegeren og Fatso, før han flyttet med familien tilbake til hjemtraktene i Hedmark og begynte å tegne Hjalmar og Firekanta.

Med Firekanta vant han VGs tegneseriekonkurranse i 2008, og serien publiseres i dag i et titalls aviser, blant annet Bergens Tidende, Stavanger Aftenblad, og Adresseavisen. I mai 2012 fikk serien sin egen utgivelse i bladmarkedet, da Egmont Serieforlaget utga Firekanta-album nr. 1.

Han var gjest på Raptus tegneseriefestival i 2012. I 2012 fikk Kanten Pondus-prisen på  kroner for Hjalmar og Firekanta. 

Kanten tegner Hjalmar og Firekanta på fulltid.

 Hjalmar 
Hjalmar dukket opp første gang i Dagbladets seriekonkurranse i 2009, hvor serien fikk en 2.-plass. 29. oktober 2012 utkom Hjalmar album nr. 1 på Egmont Serieforlaget i et opplag på . Samtidig ble albumet gitt ut i Frankrike. I dag publiseres serien i over 40 aviser og blader i Norge, Sverige og Danmark, med VG og Pondusbladet som de største. 

I 2023 ble Kanten tildelt SPROING-prisen for beste norske tegneserie. 

 Hardråde 
Tegneserien Hardråde er en ungdomsbok basert på forfatter Jan Ove Ekebergs romanserie Den siste vikingkongen – solgt i over  eks. Kanten er illustratør og medforfatter. Serien er grundig researchet historisk fiksjon av det svært fengende slaget. 

Det er per høsten 2025 utgitt to bind i serien, Kongsbroren og Stiklestad. Begge bindene er kritikerroste.

Kongsbroren ble i 2025 inkludert i Foreningen !les sin txt-akjson og deles i den sammenhengen ut til  norske skolebarn. 

Kanten mottok i 2025 Thorleif Dahls kulturbiblioteks stipend for sine tegninger og bidrag som medforfatter i Hardråde. Prisen ble delt ut 4. juni 2025 i sammenheng med Norsk litteraturfestival på Lillehammer. 

 Bibliografi 
 Album 
 2012 Hjalmar 1 – Norges tøffeste tøffel, Egmont Serieforlaget AS
 2013 Hjalmar 2 – Gir jernet!, Egmont Comics Nordic
 2015 Hjalmar 3 – Jomfruer i nød, Egmont Kids Media Nordic AS
 2016 Hjalmar 4 – Heia pappa!, Egmont Kids Media Nordis AS
 2017 Hjalmar 5 – Sommerspesial, Bestselgerforlaget
 2018 Hjalmar 6 – Helt Normalt 
 2019 Hjalmar 7 – 10 år i tidsklemma, Strand Forlag
 2020 Hjalmar 8 – Høyt spill, Strand Forlag 
 2021 Hjalmar 9 – Går i hundene, Strand Forlag
 2022 Hjalmar 10 – Hjemreisefeber, Strand Forlag
 2023 Hjalmar 11 – Høysommer, Strand Forlag 
 2024 Hjalmar 12 – Klampen i Bond, Strand Forlag 
 2025 Hjalmar 13 – Når pappadyret våkner, Strand Forlag

 Bøker 
 2020 Hjalmar – Høyt spill, Strand Forlag
 2022 Hjalmar – De harde 40-åra, Strand Forlag
 2022 Hjalmar presenterer: Benny Bole, Strand Forlag
 2024 Hardråde 1 – Kongsbroren, Strand Forlag
 2025 Hardråde 2 – Stiklestad, Strand Forlag

 I norske aviser 
 Adresseavisa
 Akershus Amtstidende
 Bergens Tidende
 Bladet Vesterålen
 Budstikka
 Drammens Tidende
 Fanaposten
 Firda
 Framtid i Nord
 Fredrikstad Blad
 Fremover
 Fædrelandsvennen
 Hamar Arbeiderblad
 Lokalavisen Innherred
 Laagedalsposten
 Bladet Nordlys
 Ringsaker Blad
 Sandefjords Blad
 Sarpsborg Arbeiderblad
 Stavanger Aftenblad
 Sunnhordaland
 Telemarksavisa
 Trønder-Avisa
 Tønsbergs Blad
 VG
 Vikebladet Vestposten
 Ytre Sogn Avis
 Østlandets Blad
 Østlands-Posten
 Østlendingen

 I svenske aviser 
 Borlänge Tidning
 Dalslänningen
 Filipstads Tidning
 Fryksdalsbygden
 Hjo Tidning
 Arvika Nyheter
 Nya Kristinehamns-Posten
 Provinstidningen Dalsland
 Säffle-Tidningen Västra Värmland

 I andre europeiske aviser og magasiner 
 Alma Media Kustannus Oy (FI)
 Kaakon Viestintä Oy (FI)
 Sjællandske Medier A/S (DK)
 Ude og Hjemme (DK)
 Allas (SE)
 Året Runt (SE)

 Referanser 

 Eksterne lenker 

  Nils Axle Kanten på ComicWiki

Kategori:Norske illustratører
Kategori:Norske tegneserieskapere